Diari Oficial de la Generalitat Valenciana


Sumari del DOGV 8932, del 22-10-2020 (2020/8701)

Extracte de la Resolució d'1 d'octubre de 2020, del rector, per la qual es convoquen ajudes per a la mobilitat d'estudiantes i estudiants de doctorat de la Universitat Politècnica de València.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8701


Data del document
:   01-10-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució d'1 d'octubre de 2020, del rector, per la qual es convoquen ajudes per a la mobilitat d'estudiantes i estudiants de doctorat de la Universitat Politècnica de València. [2020/8701]  
BDNS (identif.): 529107.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (http://www.pap.minhap.gob.es/bdnstrans):  
  
Primer. Persones beneficiàries  
Podran sol·licitar aquesta ajuda els i les alumnes matriculats en el curs 2019-2020 en un programa de doctorat de la Universitat Politècnica de València.  
- Estudiantes i estudiants d'un programa de doctorat de la UPV amb contracte predoctoral finançat pel Programa per a la Formació de Personal Investigador (FPI) de la UPV del Vicerectorat d'Investigació, Innovació i transferència (VllT).  
- Doctorandes i doctorands que realitzen la seua tesi doctoral en règim de cotutela, amb un codirector o codirectora d'un centre estranger, segons els requisits establits en la modificació del 3 de juny de 2016 del Reial decret 99/2011, de 28 de gener, pel qual es regulen els ensenyaments oficials de doctorat (http://www.upv.es/entidades/edoctorado/info/u0725594.pdf).  
  
  
Segon. Objecte  
La present convocatòria té per objecte potenciar les accions d'internacionalització de l'Escola de Doctorat i reforçar la internacionalització de la formació doctoral, impulsant el desenvolupament de les tesis doctorals amb esment internacional, així com les tesis en règim de cotutela internacional. En aquest sentit, la convocatòria pretén finançar totalment o parcialment el cost derivat de la realització d'estades en centres estrangers de prestigi.  
  
Tercer. Bases reguladores  
Accessibles en http://www.upv.es/entidades/VIIT/info/842808normalv.html  
  
Quart. Quantia  
Les ajudes previstes en la present convocatòria s'efectuaran amb càrrec a l'aplicació pressupostària 675455832 541 47703 dins de programes de suport a la investigació i el desenvolupament de la Universitat Politècnica de València i la seua dotació és de 165.000 euros.  
  
Cinqué. Termini de presentació de sol·licituds  
Les sol·licituds podran presentar-se des de l'endemà a la publicació de la convocatòria en el Diari Oficial de la Generalitat Valenciana i fins al 6 de novembre de 2020.  
  
València, 1 d'octubre de 2020. El vicerector d'Investigació, Innovació i Transferència (p. d. f. R d'01.06.2017): José E. Capilla Romá.